Author: kalavsky
Last saved by: spano
Company: UVSR

Predkladacia správa

	Návrh na zmenu termínu plnenia úloh z uznesenia vlády Slovenskej republiky č. 416 z 28. mája 2003 predkladá na rokovanie vlády Slovenskej republiky podpredseda vlády a minister spravodlivosti Daniel Lipšic ako iniciatívny návrh.

	Uznesením č. 416 z 28. mája 2003 vláda Slovenskej republiky uložila členom vlády a predsedom ostatných ústredných orgánov štátnej správy SR, ako aj odporučila predsedom a vedúcim niektorých štátnych orgánov vypracovať a predložiť na rokovanie vlády návrhy noviel právnych predpisov, ktoré je potrebné novelizovať na účel zosúladenia ustanovení týchto zákonov s  ústavným zákonom o ochrane verejného záujmu pri výkone funkcií verejných funkcionárov tam, kde je to potrebné z hľadiska aplikácie tohto ústavného zákona. Vláda Slovenskej republiky tiež uložila ministrovi hospodárstva a ministrovi  kultúry vypracovať a predložiť na rokovanie vlády novely niektorých právnych predpisov, ktorými sa upraví postavenie a podmienky výkonu funkcií niektorých osôb najmenej v rozsahu, ako ich upravuje tento ústavný zákon.

	Vzhľadom na to, že návrh ústavného zákona o ochrane verejného záujmu pri výkone funkcií veejných funkcionárov bude prerokovaný pravdepodobne až na septembrovej schúdzi Národnej rady Slovenskej republiky, je potrebné upraviť termín plnenia vyššie uvedených úloh, pretože novelizácia predmetných zákonov je závislá na tom, v akej podobe bude tento návrh ústavného zákona schválený Národnou radou Slovenskej republiky. Rovnako je potrebné upraviť účinnosť, s ktorou majú byť tieto novely právnych predpisov predkladané, a to v závislosti na účinnosti ústavného zákona.

	Návrh na zmenu termínu plnenia úloh z uznesenia vlády Slovenskej republiky č. 416 z 28. mája 2003 nebol predmetom medzirezortného pripomienkového konania.